Para comezar a unidade didáctica poden servir a actividade 1 ou a 2, calquera.
A actividade 3 é unha actividade de tipo procedimental básica. Recordamos que esta unidade a expomos como repaso de temas aprendidos antes no curso e máis para fomentar actitudes que para outras cuestións.
A 4 só debería levar a cabo se a 3 tivo éxito.
E a 5 está pensada para alumnos que queiran profundar, aos que o tema tiña enganchado realmente.
Segundo os hábitos de traballo na aula, pódese optar por facer pequenos grupos ou por traballar individualmente.
Trátase dunha unidade que se presta á participación, pero tamén a que os alumnos se desvíen do tema, entrando en valoracións sobre os seus gustos e preferencias ou procurando presitxio perante os compañeiros facendo alarde de dispor das últimas novidades, do maior número de xogos ou dos máis raros. Se isto sucede, conviría organizar o traballo en pequenos grupos, formulando os obxectivos con claridade e concisión, e despois facer unha posta en común.